proxectonos/corpus_dominio_legal_administrativo_tmp huggingface dataset:
15/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.28669 Concello de Vilarmaior

XUNTA DE GALICIA AUGAS DE GALICIA SUBDIRECCIÓN XERAL DE XESTIÓN DO DOMINIO PÚBLICO HIDRÁULICO SERVICIO TERRITORIAL - ZONA GALICIA NORTE. A CORUÑA ANUNCIO D. CARLOS VÁZQUEZ QUINTIÁN, Alcalde - Presidente, con. N. I. F.: XXXXXXXXX, en nome e representación do CONCELLO DE VILARMAIOR con CIF: P1509200J solicita de Augas de Galicia un caudal de 1,7 l/s de augas de manancial en Labazá. San Pedro de Vilarmaior T. M. de Vilarmaior e con destino a abastecemento á poboación. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.28669. As características do aproveitamento son: SOLICITANTE: D. CARLOS VÁZQUEZ QUINTIÁN, Alcalde - Presidente, en nome e representación do CONCELLO DE VILARMAIOR CAUDAL: 1,7 l/s DESTINO: abastecemento á poboación ORIXE: manancial LUGAR: Labazá. San Pedro de Vilarmaior T. M.: Vilarmaior. As obras consisten na captación mediante tubo de drenaxe de PVC de 125 mm. de diámetro que se conduce a un pozo de formigón, dende onde se bombea a auga ao depósito de cabeceira, de 450 m3 de capacidade, situado a 705 m. da captación. Dende este depósito se distribúe a auga aos usuarios. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Vilarmaior, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 31 de marzo de 2011 O Xefe do Servizo Zona Galicia Norte Sonia Luz Es Sahli Saez de Montagut
15/04/2011 | Administración LocalMunicipal
Bergondo
Intervención
Exposición pública do listado do padrón actualizado a 31 de decembro de 2010 dos usuarios do servizo de subministración de auga potable, saneamento e depuración de augas residuais

O Pleno municipal do Concello de Bergondo, na sesión que tivo lugar o 31 de marzo de 2011, aprobou o listado do padrón actualizado a 31 de decembro de 2010 dos usuarios do servizo de subministración de auga potable, do servizo de rede de saneamento e de depuración de augas residuais presentado pola concesionaria do servizo, AQUAGEST S. A., para dar cumprimento ó que establece o prego de cláusulas económico-administrativas que rexe a correspondente concesión administrativa. De conformidade coa Ordenanza fiscal reguladora da taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de rede de saneamento e de depuración de augas residuais, exponse ó público o dito listado do padrón durante o prazo de 30 días, que contarán a partir do día seguinte ó da publicación deste anuncio no Boletín Oficial da Provincia. As persoas lexitimadas poderán examina-lo expediente nas dependencias da Intervención municipal, durante o período de exposición pública, para que formulen tódalas alegacións que estimen oportunas, que no caso de producirse serán resoltas polo Pleno municipal. No caso de non efectuarse alegacións ou reclamacións o listado do padrón entenderase automaticamente elevado a definitivo. Bergondo, 7 de abril de 2011 A alcaldesa Alejandra Pérez Máquez
15/04/2011 | Administración LocalMunicipal
Oroso
Aprobación definitiva numeración rueiro parque empresarial de Sigüeiro

Por Resolución de Alcaldía de data 05/04/11, aprobouse definitivamente a nova numeración do Parque empresarial de Sigüeiro, nas rúas Otero Pedrayo, Curros Enríquez, Eduardo Pondal, Rafael Dieste e Avenida de Alvaro Cunqueiro, tras o acordo do Pleno do Concello, en sesión ordinaria de 27/09/2007, de nomeamento das rúas do polígono industrial de Sigüeiro. Oroso, 7 de abril de 2011 O ALCALDE-PRESIDENTE. Manuel Mirás Franqueira
15/04/2011 | Administración LocalMunicipal
Negreira
Licitación do contrato para prestación do servizo de cafetería no recinto do Centro Cultural Municipal

1.- Entidade adxudicadora: Datos xerais e datos para o obtención da información: a) Organismo: Concello de Negreira b) Dependencia que tramita o expediente: Secretaría c) Obtención de documentación e información: Secretaría.1) Dependencia: Casa do Concello 2) Domicilio: R/Carmen n.º 3 3) Localidade e código postal: Negreira.- 15830.4) Teléfono: 981 885 250 5) Telefax: 981 885 328 6) Correo electrónico: concello@concellodenegreira. es 7) Dirección de internet de perfil de contratante: http://www.concellodenegreira.org. 2.- Obxecto do contrato: a) Tipo: Contrato de Servizos. b) Descripción: contrato administrativo especial destinado á prestación do Servizo de Cafetería no recinto do Centro Cultural Municipal c) Lugar de execución: Negreira 1) Domicilio: Carreira de San Mauro s/n 2) Localidade e código postal: Negreira.- 15830 d) Prazo de duración: 4 anos desde a sinatura do contrato 3.- Tramitación e procedemento: a) Tramitación: Urxente. b) Procedemento: negociado con publicidade c) Criterios de adxudicación: os recollidos na cláusula 15 do prego de cláusulas administrativas particulares que rexe a presente contratación 4.-Orzamento base -Canon de licitación: a) Importe neto 600,00 euros.5.- Garantías esixidas. Provisional: Non se esixe Definitiva: cen euros (100,00 €) 6.- Requisitos específicos do contratista: a) Solvencia económica e financeira e solvencia técnica e profesional: acreditarase mediante os medios aos que se fai referencia no prego de cláusulas administrativas particulares que rexe a contratación.7.- Presentación de ofertas e solicitudes de participación: a) Data límite de presentación: O prazo de presentación de proposicións será o de 8 días naturais a contar desde o seguinte ao da última das publicacións. A publicación do presente anuncio efecturase nos seguintes medios: BOP de A Coruña e Perfil de contratante ubicado na páxina web do Concello: http://www.concellodenegreira.org. b) Modalidade de presentación: En dous sobres pechados que conterán a documentación conforme se determina no prego de cláusulas administrativas particulares que rexen esta contratación. c) Lugar de presentación: 1. Dependencia: Rexistro Xeral de Entrada do Concello de Negreira 2. Domicilio: R/Carmen nº 3 3. Localidade e código postal: Negreira.15830 4. Dirección electrónica: concello@concellodenegreira. es 8. Apertura de ofertas: a) Dirección: Salón de Plenos do Concello de Negreira.- R/Carmen n.º 3 b) Localidade e código postal: Negreira.- 15830 c) Data e hora: 19 de maio de 2011 ás 12.00 horas Negreira, 4 de abril de 2011. Alcalde-Presidente Jorge J. Tuñas Caamaño.
12/04/2011 | Administración LocalMunicipal
Camariñas
Delegando as funcións da Alcaldía no segundo tenente de alcalde o día 5 de abril de 2011

DECRETO DA ALCALDÍA DELEGANDO FUNCIÓNS Por ausentarme da Alcaldía o día cinco de abril de dous mil once e ante a imposibilidade de efectuar delegación na primeira tenente de alcalde, dona Sandra Insua Rial, por encontrarse ausente do termo municipal, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día cinco de abril de dous mil once, no segundo tenente de alcalde, don Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre Camariñas, o 5 de abril de 2011. O alcalde Asdo.: Manuel Valeriano Alonso de León
12/04/2011 | Administración LocalMunicipal
Culleredo
Economía, Facenda, Réxime Interior
Recuperación del entorno de la iglesia de Santiago-O Burgo-Culleredo

1. Entidade adxudicadora: Datos xerais e datos para a obtención da información: a) Organismo: Concello de Culleredo (A Coruña) b) Dependencia que tramita o expediente: Servizo de economía e facenda c) Obtención de documentación e información: I. Dependencia: Servizo de economía e facenda (Contratación) II. Enderezo: Rúa do Concello nº 12- Tarrío (Culleredo) III. Localidade e código postal: 15189. IV. Teléfono: 981.67.77.77 V. Fax: 981.67.76.46. VI. Correo electrónico: contratacion@culleredo. org VII. Dirección de Internet do perfil do contratante: www.culleredo.es VIII. Data límite de obtención de documentación e información: ata que finalice o prazo de presentación de ofertas. a) Tipo: Obras b) Descrición: Recuperación del entorno de la iglesia de Santiago – O Burgo, incluída no proxecto DINAMO, cofinanciado polo Fondo Europeo de Desarrollo Regional c) Prazo de execución: Seis (6) meses d) CPV (Referencia de Nomenclatura): 45214100-1 a) Tramitación: Ordinaria b) Procedemento: Aberto, con multiplicidade de criterios de adxudicación c) Criterios de adxudicación: Cláusula 15.2.2 do PCAP. a) Importe neto: 329.239,21 euros. Importe total: 388.502,27 euros. Definitiva (5%) 6. Requisitos específicos do contratista: Cláusula 12.1. G do PCAP. a) Data límite de presentación: 26 días naturais, a partir da publicación do último anuncio (BOP ou DOG). b) Lugar de presentación: Concello de Culleredo 1. Dependencia: Rexistro de entrada 2. Enderezo: Rúa do Concello nº 12- Tarrío - Culleredo 3. Localidade e código postal: Culleredo 15189 c) Admisión de variantes: Non procede d) Prazo durante o cal o licitador estará obrigado a manter a súa oferta: Tres (3) meses.8. Apertura de ofertas: Anunciarase no perfil do contratante na dirección www.culleredo.es 9. Gastos de publicidade: máx.1200 euros Culleredo, 5 de abril de 2011 A concelleira de economía, facenda, réxime interior e seguridade Asdo/ Alicia Ferreiro Varela
12/04/2011 | Administración LocalMunicipal
Arzúa
Baixas de oficio no padrón municipal de habitantes

Baixas de oficio no padrón municipal de habitantes Tendo coñecemento esta Alcaldía que as persoas que se relacionan mais abaixo, empadroadas neste concello, non residen no domicilio no que figuran inscritos na folla padronal ou neste municipio e en base ao establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo, comunícase que: Procedeuse a incoacion de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado regulamento. Intentada a notificación individual non se puido levar a cabo por descoñecemento do seu domicilio habitual. Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de día o ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estadistica do Concello de Arzúa. ARZUA, 5 de abril de 2011. O ALCALDE Xaquín García Couso
12/04/2011 | Administración LocalMunicipal
A Coruña
Área de Medio Ambiente, Sustentabilidade e Mobilidade
Servizo de Medio Ambiente
Notificación da proposta de resolución, A - 60/2010

Logo de tentar sen efecto notifica-la proposta de resolución do procedemento sancionador que a continuación se relaciona por infracción da normativa vixente en materia de tenencia de animais, segundo dispón o art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento do interesado a quen debe servir de notificación inicial, informándoo así mesmo de que: Fronte á devandita proposta non cabe exercitar recurso algún. Comunícaselle igualmente que a partir deste momento poderá acceder ó contido do expediente depositado nestas dependencias administrativas, podendo obter copias dos documentos obrantes neste ó abeiro do establecido no art.3.1 do R. D. 1398/1993, do 9 de agosto, concedéndoselle un prazo de QUINCE DÍAS a contar dende o seguinte ó da recepción da presente notificación para formular alegacións e presentar os documentos e informacións que considere pertinentes. O pagamento voluntario porá fin ó expediente sancionador.1. Expediente nº: A –60/2010 Normativa infrinxida: art.16.1 da Ordenanza Municipal para a protección e tenencia de animais. Data infracción: 12 de novembro de 2010 Cualificación inicial: leve Posible sanción: 150 € A Coruña, 31 de marzo de 2011 O Director da Área de Medio Ambiente, Sustentabilidade e Mobilidade. Asdo. Fernando Roade Rodríguez
12/04/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación del suministro de prendas de uniformidad para el personal adscrito al Parque Móvil (conductores) de la Diputacion Provincial de A Coruña

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2010/1377 3. Prazo de execución: Un mes A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO: A) Base imponible: 10.950,85 €; B) IVE ao 18%: 1.971,15 €; C) TOTAL (A+B): 12.922,00 € 6. Garantía provisional: non se esixe.7. Garantía definitiva: 5% do importe da adxudicación IVE excluído.8. Requisitos específicos do contratista: Ver cláusula 7 do Prego. A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) MOSTRAS: Esixidas. VARIANTES: Admitdas, ata tres; versarán sobre: modelos www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 1 de abril de 2011 O Presidente, O Secretario, Salvador Fernandez Moreda Jose Luis Almau Supervia
12/04/2011 | Administración LocalMunicipal
Laxe
Publicación anexo I Ordenanza xeral sobre tráfico, circulación de vehículos a motor e seguridade viaria omitida na publicacion definitiva no BOP número 51 de 18.02.2011

No BOP nº. 51 de 18 de febreiro de 2011 publicouse a Ordenanza xeral municipal sobre tráfico, circulación de vehículos a motor e seguridade viaria deste concello no que se omitiu o cadro de infraccións e sancións. Procédese deseguido á publicación do Anexo I da citada ordenanza: Nos tramos de autovías e autopistas interurbanas de acceso ás cidades nos que se teñan establecido límites inferiores a 100 km/h, os excesos de velocidade sancionaranse coa multa económica correspondente ao cadro de sancións do anexo IV. O resto dos efectos administrativos e penais só se produciran cando superen os 100km/h e nos termos establecidos para este límite. Laxe, 4 de abril de 2011 O alcalde, Antonio Carracedo Sacedón.
12/04/2011 | Administración LocalMunicipal
Vedra
Secretaría-Intervención
Exposición pública do padrón fiscal taxa sumidoiros

Aprobado inicialmente pola Xunta de Goberno Local o padrón fiscal da taxa por rede de sumidoiros correspondente ao exercicio 2011, exponse ao público nas oficinas xerais do Concello durante o prazo dun mes, contado a partir do día seguinte ao da publicación do presente edicto no BOP, para os efectos de notificación colectiva, segundo o establecido no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar as reclamacións e recursos que estimen oportunos. De conformidade co establecido no artigo 108 da Lei 7/1985, de 2 de abril, de bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, ante o órgano que dictou o acto e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 6 de abril de 2011. O ALCALDE, Odón C. Cobas García
12/04/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación de servicios de definición del Proyecto para el desarrollo de una aplicación informática para la Agenda 21 local en el seno del Proyecto Loured

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2010/255 3. Prazo de execución: Un ano, cos plazos parciais que se establecen no prego de prescricións técnicas. A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO: A) Presupuesto sen IVE IVA: 50.847,46 euros; B) Imposto sobre o Valor Engadido (IVE) ao 18%: 9.152,54 euros; C) Presuposto TOTAL (A+B): 60.000,00 euros 6. Garantía provisional: non se esixe.7. Garantía definitiva: 5% do importe da adxudicación IVE excluído.8. Requisitos específicos do contratista: Ver cláusula 7 do Prego. A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: non se admiten.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 1 de abril de 2011 O Presidente, O Secretario, Salvador Fernandez Moreda Jose Luis Almau Supervia
12/04/2011 | Administración LocalMunicipal
Oleiros
Organismo Autónomo Municipal de Cultura
Anuncio para a licitación da contratación de servizos técnicos para o funcionamento dos auditorios municipais

Por Resolución da Concellería Delegada de Cultura, Ensino e Xuventude nº 82/11 de data trinta e un de marzo, aprobouse o expediente administrativo para a contratación de servizos técnicos para o funcionamento dos auditorios municipais e apertura do procedemento de adxudicación: 1.- Entidade adxudicadora: Organismo Autónomo Municipal de Cultura do Concello de Oleiros.2.- Obxecto do contrato: Contratación de servizos técnicos para o funcionamento dos auditorios municipais. Prazo de execución: Dous anos, poderán autorizarse dúas prórrogas dun ano cada unha, ata un máximo de catro anos de contrato Lugar de execución: Os tres auditorios de titularidade municipal: Auditorio “Gabriel García Márquez”, (situado na rúa do Chelito, s/n) de Mera, Auditorio do Centro Cultural “ A Fábrica” (situado na rúa do Inglés, Perillo) e Teatro Municipal de “As Torres”, (situado na rúa Emilia Pardo Bazán, 17) de Santa Cruz.3.- Adxudicación: Concurso con procedemento aberto e multiplicidade de criterios. Tramitación ordinaria.4.- Tipo de licitación: Os prezos máximos individualizados de cada servizo detállanse no prego. Orzamento estimado do contrato por ano: 41.525,42 euros (sen IVE). 5.- Garantía definitiva: 5 por cento do orzamento estimado do contrato que se establece na cláusula II do Anexo 1, excluido o IVE.6.- Documentación e información: Secretaría- Intervención do Organismo Autónomo Municipal de Cultura do Concello de Oleiros. Teléfono.- 981.610000. Fax.- 981.63.18.25.7.- Requisitos específicos do contratista: Os establecidos no anexo 2 do prego de cláusulas.8.- Proposicións: Poderán presentarse no Rexistro Xeral do Organismo Autónomo Municipal de Cultura (R/ Ramunas Clarke Zhunio, s/n- 15173- Oleiros) entre as 8:30 horas e 13:00 horas, dentro do prazo de 15 días naturais, a contar desde o día seguinte á data de publicación do anuncio no BOP. Documentación a presentar: A establecida no parágrafo X do prego de cláusulas.9.- Criterios de adxudicación: Para a adxudicación do concurso, teranse en conta os criterios que se detallan no Anexo 2.10.- Apertura de ofertas: Realizarase nas dependencias do Organismo Autónomo, na data e hora que se indique no anuncio que se publicará no perfíl do contratante.11.- Gastos de anuncios: O gasto derivado das publicacións desta licitación será por conta do adxudicatario ata un importe máximo de 600 euros. Oleiros, a 4 de abril de 2.011. Asdo/. Esther Garrido Pan. (Concelleira Delegada de Cultura, Ensino e Xuventude).
12/04/2011 | Administración LocalMunicipal
Vedra
Secretaría-Intervención
Exposición pública do padrón fiscal taxa recollida de lixo

Aprobado inicialmente pola Xunta de Goberno Local o fadrón fiscal da taxa por actividades e servizos relacionados coa hixiene pública correspondente ao exercicio 2011, exponse ao público nas oficinas xerais do Concello durante o prazo dun mes, contado a partir do día seguinte ao da publicación do presente edicto no BOP, para os efectos de notificación colectiva, segundo o establecido no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar as reclamacións e recursos que estimen oportunos. De conformidade co establecido no artigo 108 da Lei 7/1985, de 2 de abril, de bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, ante o órgano que dictou o acto e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 6 de abril de 2011. O ALCALDE, Odón C. Cobas García.
12/04/2011 | Administración LocalMunicipal
Frades
Licenza

Solicitando desta Alcaldía D./Dª Yulimar Filian Benhamida, licenza municipal para ESTABLO DE VACUNO DE LECHE a situar en GALEGOS - REGUEIRO, cumprindo o disposto no art.8.3 do Decreto 133/2008, do 12 de xuño, no que se regula a avaIiación de incidencia ambiental, sométese a información pública por período de vinte días hábiles, coa fin de que durante o mesmo -que comezará a contarse desde o día seguinte ó da inserción do presente edicto no Boletín Oficial da Provincia e no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Frades, a 10 de febrero de 2011 O /A Alcalde/sa, Marian Liviu Mazroua Padellano
12/04/2011 | Administración LocalMunicipal
Noia
Secretaría
Notificación de denuncias por infraccións en materia de tráfico.

Segundo o disposto nos artigos 59.5 e 61 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo, publícase a relación dos expedientes sancionadores, instruídos e tramitados no Departamento de Secretaría, en tanto a notificación no último domicilio coñecido non se lles puido practicar ás persoas ou entidades denunciadas. Por medio deste Edicto notifícase a cada un dos interesados que máis abaixo se indican os expedientes e a fase do procedemento sancionador na que se atopan. O expediente poderá ser consultado no Departamento de Secretaría do Concello de Noia, R/ Rosalía de Castro, nº 2, Noia, en horario de 9 a 14 horas. PCTO.: LSV= Lei de Seguridade Viaria. CIR= Regulamento Xeral de Circulación. ART.= Artigo. P= Puntos. Noia, 31 de marzo do 2011 O alcalde. Asdo/ Rafael García Guerrero.
12/04/2011 | Administración LocalMunicipal
Melide
Elección xuíz de paz substituto

Dando cumprimento á providencia da Alcaldía de data 28 de marzo de 2011 co fin de proceder á nova elección de xuíz de paz substituto deste municipio, segundo o disposto na lexislación vixente, ábrese a seguinte convocatoria: Elección de xuíz de paz substituto deste municipio No Rexistro Xeral deste Concello, na Casa do Concello, en horario das 09.00 a 13.00 h, durante os quince días hábiles seguintes á publicación deste edicto no BOP. Ser español, maior de idade e non estar incurso en ningunha das causas de incapacidade establecidas no artigo 303 da Lei orgánica do poder xudicial. a) Certificación de nacemento ou fotocopia autenticada do DNI. b) Declaración de non estar incurso en ningunha das causas de incapacidade establecidas no artigo 303 da Lei orgánica do poder xudicial c) Certificado do Rexistro Central de Penados e Rebeldes, e declaración complementaria á que fai referencia no artigo 2 da Lei 68/80, no punto 1. a), referente a se se atopa inculpado ou procesado. d) Xustificación dos méritos que alegue o solicitante. O que se fai público para xeral coñecemento. Melide, 4 de abril de 2011 A ALCALDESA María Socorro Cea Vázquez
12/04/2011 | Administración LocalMunicipal
Ribeira
Procedemento sancionador

De conformidade co disposto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, publícase notificación de resolución de recurso de reposición recaida nos expedientes que a continuación se relacionan, por denuncias formuladas en materia de tráfico polos axentes da autoridade, ás persoas ou entidades que se indican, ao non ser posible realizar a notificación, logo de intentala no derradeiro enderezo coñecido do infractor, feito do que se ten constancia no expediente. HERMIDA FRAIZ, JUAN JOSE A sanción poderá facerse efectiva na sua totalidade dentro dos 15 días hábiles seguintes á presente publicación por un dos seguintes medios: 1.- Persoalmente na Oficina de Recadación de Multas sita na rua General Franco, 14 entresuelo de Riveira, que permanece aberta ao público de luns a xoves de 9 a 14 h e de 16 a 18 h e o venres de 9 a 14 horas.2.- Ou por xiro postal, remitido á citada Oficina, con indicación do número de expediente, nome e matrícula. Transcurrido o prazo establecido para o pagamento no periodo voluntario, o seu cobro se fará pola vía de constrinximento co recargo correspondiente, costas e xuros de mora na Oficina de Recadación Executiva, sita na rúa General Franco 14, entresuelo, de Riveira, de conformidade co establecido nos artigos 161.4 da Lei 58/2003, xeral tributaria, 21.2 do RD 320/1994, de 25 de febreiro e 138.3 da Lei 30/1992. Contra o precedente acto poderá interpoñerse recurso contencioso-administrativo, no prazo de dous meses perante o Xulgado do contencioso-administrativo de Pontevedra, ou Xulgado da mesma orde xurisdicional, correspondente á circunscrición na que teña o seu domicilio o sancionado, a elección do demandante. Porén, tamén poderá interpoñerse calquera outro recurso que estime procedente consonte a Dereito Cando un condutor sexa sancionado en firme en vía administrativa pola comisión dalgunha das infraccións graves ou moi graves relacionadas na Lei 17/2005, de 19 de xullo, os puntos que corresponda descontar do crédito que teña no seu permiso ou licenza de condución quedarán descontados de forma automática e simultánea no momento no que se proceda á anotación da citada sanción no Rexistro de condutores e infractores, quedando constancia en devandito Rexistro do crédito total de puntos dos que dispor o titular da autorización. Para consultar o seu saldo de puntos pode facelo en www.dgt.es ART = Artigo; RGC = Regulamento Xeral de Circulación; LSV = Lei de Seguridade Viaria; SUSP = Meses de suspensión; PTOS = Puntos Riveira, 24 de Marzo de 2011. O Alcalde, D. Jose Luis Torres Colomer.
12/04/2011 | Administración LocalMunicipal
A Coruña
Área de Medio Ambiente, Sustentabilidade e Mobilidade
Servizo de Medio Ambiente
Notificación expediente sancionador A-43/2010, 55/2010

Co obxecto de cumprir co que se preceptúa no art.59, apartado 5º, da Lei 30/1992 de 26 de novembro, de réxime xurídico das administracións públicas e do procedemento administrativo común, sobre a notificación da resolución de imposición de sanción ós interesados, intentada e non practicada, no expediente sancionador que seguidamente se indica, por unha infracción da normativa vixente en materia de tenencia de animais, procedese a súa práctica mediante o anuncio no Boletín Oficial da Provincia e no taboleiro de edictos do Concello, para coñecemento dos interesados, e se lles informa ademais de que: 1) A contía da multa deberase ingresar na Caixa Municipal (Franja nº 20) antes da última data hábil do mes seguinte á publicación deste anuncio, e advírteselle que transcorrido o dito prazo, se lle cobrará a citada contía na vía de prema.2) Contra esta resolución poderá interpor recurso contencioso administrativo ante o Xulgado do Contecioso Administrativo de A Coruña, no prazo de dous meses, contados a partir do día seguinte da notificación desta resolución, artigos 8 y 46 da Lei 29/1998 de 13 de xullo reguladora da xurisdicción contecioso administrativa. Así mesmo, e con carácter previo á interposición do recurso contencioso administrativo, poderá interpor, con carácter potestativo, recurso de reposición ante o órgano que dictou o acordo no prazo dun mes, neste caso o prazo para a presentación do recurso contencioso administrativo comezará a contarse desde a notificación da resolución que rexeitaba, no caso de que fora expresa, o despois do seu rexeitamento tácito, que se producirá no caso de que no prazo dun mes non se resolva o recurso de reposición interposto (Lei 4/1999, de 13 de xaneiro pola que se modifica a Lei 30/1992 de réxime xurídico das administracións públicas e do procedemento administrativo común). Tamén selle advirte da posibilidade de interposición de calquera outro recurso que considere oportuno. Expediente nº: A – 43/2010 Normativa infrinxida: art.16.1 da Ordenanza Municipal para a protección e tenencia de animais. Importe da sanción: 150 € Expediente nº: A – 55/2010 Normativa infrinxida: art.16 apart.1 y 3 da Ordenanza Municipal para a protección e tenencia de animais. Inporte da sanción: 200 € A Coruña, 30 de marzo de 2011 O Director da Área de Medio Ambiente Sustentabilidade e Mobilidade Asdo. Fernando Roade Rodriguez
12/04/2011 | Administración LocalMunicipal
A Coruña
Servizo de Persoal
Nomeamento subalternos, proceso de funcionarización, (C. E. 11/08)

Por Resolución do Miguel Elias Fernandez de la Vega Tierz, por delegación da Xunta de Goberno Local, de data 1 de decembro de 2010, resolveuse o seguinte: 1.- Nomear SUBALTERNO (Escala Administración Xeral, Subescala Subalterna, Agrupacións Profesionais según clasificación do art.76 da Lei 7/2007, 12 de abril, do Estatuto Básico do Empregado Público) deste Excmo. Concello, a: D. Jesus Aaron Diaz Ambrona Akabour (NIF 32427731-P) D. Marcos Sebastian Buri England (NIF 32451475-Q) Dña. Pilar Cecilia Pifarre Vilor (NIF 32754868-Q) D. Adame Puignou Sentis (NIF 32777787-G) Dña. Rubina Miaja Derrick (NIF 76500052-M) 2.- Estes nomeamentos terán efectos económicos e administrativos desde a data en que tomen posesión de devandita praza, de acordo coa proposta formulada polo Tribunal Calificador convocado ao efecto. A Coruña, 8 de abril de 2011 O Director de Servizos Xerais, Facenda e Interior Asdo. Juan Manuel Diaz Villoslada
12/04/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación de la organización, coordinación y realización de un campamento deportivo año 2011

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 1247/2011 3. PRAZO DE EXECUCIÓN: ate o 30 de septembro de 2011 a) Tramitación: URXENTE b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION O importe maximo é de 129.300€ dos que corresponde a aboar a Deputación o máximo de 77.280€. Non se esixe 5% del precio de adjudicación IVA excluido a) Clasificación: non se esixen b) Outros requisitos: non se esixen. a) Data límite de presentación de ofertas: nas horas de oficina de 9.00 a 13.00 horas dentro do prazo de 8 días naturais contados dende o seguinte ao da derradeira publicación do anuncio de licitación no BOP ou no perfil do contratante (www.dicoruna.es) b) Presentarase en 3 sobre pechados A.- SOBRE A.- Subtitulado “Documentación”. Conterá a documentación esixida na cláusula 12ª do Prego de cláusulas administrativas e técnicas particulares B).- Sobre B.- Subtitulado “Referencias Técnicas”. Conterá a documentación esixida na cláusula 12ª do Prego de cláusulas administrativas e técnicas particulares C).- Sobre C.- Subtitulado “Oferta económica” Conterán a oferta economica axustada ao modelo da cláusula 12ª do Prego de cláusulas administrativas e técnicas particulares Os gastos correspondentes aos anuncios da licitación serán por conta do adxudicatario. A Coruña, a 1 de abril de 2011 O PRESIDENTE O SECRETARIO Asdo. SALVADOR FERNANDEZ MOREDA Asdo. JOSE LUIS ALMAU SUPERVIA
12/04/2011 | Administración LocalMunicipal
Brión
Delegación de competencias tributarias na Deputación da Coruña

Elevado a definitivo o acordo do Pleno do Concello do 16 de febreiro de 2011 referente á delegación de competencias tributarias na Excmª Deputación Provincial da Coruña, por non se ter presentado ningunha alegación durante o prazo de exposición pública, faise público o texto íntegro das competencias delegadas: -. Xestión, inspección e recadación voluntaria e executiva da taxa pola utilización privativa ou aproveitamentos especiais constituidos no solo, subsolo ou voo das vías públicas municipais a favor de empresas explotadoras de servizos de subministración de interese xeral. A xestión obxecto de delegación afectará tanto ao suposto xeral do art.24 do texto refundido da Lei reguladora das facendas locais, aprobado polo RDL 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O que se fai público para xeral coñecemento. Brión, 5 de abril de 2011. O Alcalde. Asd. José Luis García García.
12/04/2011 | Administración LocalMunicipal
Arteixo
Servizos Económicos
Modificación da ordenanza fiscal n.º 8 “Taxa por prestación do servizo público da piscina municipal, prestación de servizos en outras instalacións deportivas e outros servizos análogos”

O Concello Pleno, en sesión celebrada o pasado día 27 de xaneiro de 2011, aprobou provisionalmente a modificación da ordenanza fiscal nº 8 “Taxa por prestación do servizo público da piscina municipal, prestación de servizos en outras instalacións deportivas e outros servizos análogos”. Durante o período de exposición ao público non foron formuladas reclamacións, elevándose a definitivo o acordo até entón provisional, a tenor do sinalado no artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Dita modificación entrará en vigor ao día seguinte da publicación do presente texto no Boletín Oficial da Provincia. De conformidade co artigo 19.1 do citado Real decreto 2/2004, contra dito acordo poderase interpoñer recurso contencioso - administrativo, sen prexuízo de calquera outro recurso que os interesados estimaran procedente. Establécense as seguintes tarifas: F. PISCINA MUNICIPAL A presente Ordenanza Fiscal, que consta de nove artigos, foi aprobada polo Pleno en sesión celebrada o día un de outubro de 2001. Foi modificada posteriormente segundo acordos plenarios de 27 de decembro de 2001, 18 de xullo de 2002, 28 de outubro de 2004 e 30 de xuño de 2005, 20 de xullo de 2006, 27 de decembro de 2007 e 23 de xuño de 2008 A presente modificación foi aprobada polo Concello Pleno en sesión celebrada o día 27 de xaneiro de 2011, entrando en vigor, ao día seguinte da súa publicación no Boletín Oficial da Provincia, permanecendo en vigor até a súa modificación ou derrogación expresas. Arteixo, 1 de abril de 2011 A Alcaldesa, Por delegación, Decreto 2363/08 Asdo: Argimiro Rodríguez Torres Concelleiro de Economía e Facenda
12/04/2011 | Administración LocalMunicipal
A Baña
Actividade incidencia ambiental

Solicitada nesta Alcaldía por Ganadería Trece S. C., licenza municipal para “Ampliación de estabulación de ganado vacuno. Y licencia de actividad de toda la explotación”, no lugar de Trece parroquia da Riba, e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse dende o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamación ou observacións que se estimen oportunas. A Baña, a 29 de Marzo de 2011. O Alcalde Asdo.- José Andrés García Cardeso.
12/04/2011 | Administración LocalMunicipal
A Coruña
Servizo de Persoal
Nomeamento administrativos, proceso funcionarización (C. E. 35/08)

Por Resolución do Mekka Casiano Wagener, por delegación da Xunta de Goberno Local, de data 7 de decembro de 2010, resolveuse o seguinte: 1.- Nomear ADMINISTRATIVO (Escala Administración Xeral, Subescala Adminsitrativa, Subgrupo C1 según clasificación do art.76 da lei 7/2007, 12 de abril, do Estatuto Básico do Empregado Público) deste Excmo. Concello, a: D. Mugurel Nueva Zufia (NIF 32750085-V) D. Thierry Jean Hardie Baouch (NIF 32427662-P) D. Benito Francisco San Cecilio Barcina (NIF 32398645-V) D. John Jader Del Campillo Gonzalez Granda (NIF 32418184-Y) D. Ramon Aurelio Arpa Panico (NIF 32429187-S) DªJasmin Anna Carolina Bosinceanu Marchuet (NIF 76339978-B) Dª. Ana Martina Souhail Perez Carasa (NIF 32412904-Q) D. Peter Klaus Luciano Andres Tutu Potop (NIF 32427768-E) D. Bakari Aspera Ribas (NIF 32417212-T) Dª. Servita Siomara Ordace Nidam (NIF 32746582-X) D. William Peter Liceranzu Espuch (NIF 33232206-N) D. Fernando Domingo Sances El Boutaibi (NIF 32448311-A) Dª. Mariuxi Elizabeth Iñiesta Guillaumet (NIF 32439529-F) 2.- Estes nomeamentos terán efectos económicos e administrativos desde a data en que tomen posesión de devandita praza, de acordo coa proposta formulada polo Tribunal Calificador convocado ao efecto. A Coruña, 8 de abril de 2011 O Director de Servizos Xerais, Facenda e Interior Asdo. Juan Manuel Diaz Villoslada
12/04/2011 | Administración LocalMunicipal
Arzúa
Información pública expediente prescripción obrigas recoñecidas

No departamento de servizos económicos estase a tramitar un procedemento de prescrición colectiva de obrigas recoñecidas de exercicios pechados, correspndente aos anos 2003 a 2006, por importe de 23.574,00 €. De conformidade co artigo 86 da Lei 30/1992, de 26 de novembro, acordouse a apertura dun prazo de 20 días hábiles, que contarán dende o día seguinte ao da publicación do presente anuncio, para que os interesados manifesten o que consideren conveniente para a defensa dos seus intereses. Arzúa, 5 de abril do 2011. O alcalde Asdo. Xaquín García Couso
27/04/2011 | Administración LocalMunicipal
Ferrol
Notificación de requerimiento

OM 772/10 - RL 26/10 De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: Logo de ver a documentación achegada e os antecedentes que figuran asociados á actividade indicada, os servizos técnicos no ámbito das súas competencias informan desfavorablemente segundo o seguinte: Coa documentación achegada, non queda acreditada que a saída dos mesmos se axuste á licenza, pois non se observa a súa conexión co aparato extractor nin con shunt de saída, observando que discorre mais dun conduto, sendo preciso que por técnico competente se acredite que á instalación de saída de fumes se axuste á licenza outorgada. Ca documentación achegada, prodúcese unha incongruencia entre a conclusión da páxina 9 e os datos reflectidos na páxina 5 para a franxa de frecuencias comprendida entre 100 e 800 Hz, segundo a definición da NBE- CA-88 para o illamento acústico bruto dun local respecto a outro, polo que non queda acreditada a medida correctora fronte o nivel máximo de emisión interna – 80 dB (A)- para actividade de café-bar 2.7.2. Polo exposto, e vistas ás denuncias por molestias orixinadas pola actividade, proponse que ata que non se garanten as medidas correctoras de ruido e fumes da actividade, non se exerza o funcionamento da mesma. Observándose na súa petición as citadas deficiencias que se poden reparar, e conforme co disposto no artigo 9.1 do Regulamento de Servizos das Corporacións Locais, requíreselle que, no prazo de QUINCE DÍAS HÁBILES, contados a partir do seguinte ó de recepción desta comunicación, presente no concello os documentos antes relacionados. Mentres tanto queda en suspenso o prazo para a resolución do expediente. -- De conformidade co disposto no artigo 92.1 da Lei 30/92, de 26 de novembro, de réxime xurídico das administracións públicas e do procedemento administrativo común, se transcorresen tres meses dende a recepción desta notificación sen cumprimentar o sinalado procederase á declaración de caducidade do procedemento e arquivo das actuacións. Ferrol, 24 de xaneiro de 2011.” Ferrol, 11 de abril de 2011. O concelleiro coordinador delegado da Área de Urbanismo, Medio Ambiente, Mobilidade e Accesibilidade, por delegación da alcaldía de 30/10/2008 (BOP 01/12/2008) Asdo.- Ángel Mato Escalona.
27/04/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 88/2011

Acordo do 1 de abril de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Santiago de Compostela (expediente IN407A 88/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Santa Marta de Arriba, 24. Situación: concello de Santiago de Compostela. Características técnicas: Liña eléctrica de media tensión subterránea (L. M. T. S.), A 20 kV, baixo tubo, cunha lonxitude de 2x0,019 km, e con condutor RHZ1-2OL 12/20 kV 3x (1x240) mm 2 Al, coa orixe en punto de acceso a intercalar na L. M. T. S. a C. T. Santa Marta de Arriba (expediente IN407A 2001/158) e final na mesma liña unha vez entre e saia do C. T. proxectado. Centro de transformación (CT) non prefabricado, cunha potencia de 400 kVA e unha relación de transformación de 20/0,400-0,230 kV, en r/ Santa Marta de Arriba, 24. Concello de Santiago de Compostela. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 1 de abril de 2011. Tristana Moraleja Gómez Xefa territorial da Coruña
27/04/2011 | Administración LocalMunicipal
Noia
Urbanismo
Solicitude de licenza de obras

En cumprimento do estabrecido no artigo 8º.3) do decreto 133/2008, do 12 de xuño, polo que se regula a avaliación de incidencia ambiental, e segundo o disposto no decreto 134/1998, de 23 de abril, sobre Policia Sanitaria Mortuoria, faise público que se solicita por Thais Maria Mireles Ruseva, en nome e representación do Arzobispado de Santiago de Compostela, licencia de obras para a construcción dun cementerio no lugar do Agra do Cura, na Parroquia de Santa Maria de Argalo, polo que durante o período de vinte dias hábiles, contados a partir do seguinte ó de inserción do presente anuncio no BOP e DOGA, tódolos interesados podrán consultar o expediente e formular as reclamacións ou observacións que estimen oportunas. O expediente podrá consultarse no negociado de urbanismo deste Concello de luns a venres, de 9,00 a 14,00 horas. Noia, 8 de abril de 2011 O Alcalde Asdo. Rafael García Guerrero